সভাপতির বক্তব্যে ডিভিশন অব হার্ট ফেলিউর, রিহ্যাবিলিটেশন অ্যান্ড প্রিভেনটিভ কার্ডিওলজির প্রধান অধ্যাপক ডা. হারিসুল হক হার্ট ফেলিউর কাদের ও কী কারণে হয় তা তুলে ধরেন তার আলোচনায়। হৃদরোগের চিকিৎসা না হওয়া, ডায়াবেটিস, তীব্র রক্তশূন্যতা, কিডনি, থাইরয়েড ও লিভারের সমস্যা, শ্বাসকষ্টজনিত সমস্যা, কোনো কারণে শরীরে তীব্র সংক্রমণ দেখা দেয়া, জন্মগত হৃদযন্ত্রের সমস্যা ইত্যাদি কারণসহ আইসিইউতে চিকিৎসাধীন থাকা রোগীদের হার্ট ফেলিউর হয়ে থাকে। হার্ট ফেলিউর প্রতিরোধে উচ্চ রক্তচাপের যথাযথ ওষুধ নির্বাচন ও হৃদরোগের সঠিক চিকিৎসা নিশ্চিত করা জরুরি বলে মত দেন তিনি।